

Gradsko vijeće

KLASA:361-03/21-01/01

URBROJ:2186/18-02/1-21-6

Ludbreg, 24. veljače 2021. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13 – pročišćeni tekst, 12/18, 55/18-pročišćeni tekst, 40/19 i 13/20), Gradsko vijeće Grada Ludbrega na 28. sjednici održanoj 24. veljače 2021. g., donosi sljedeću

# O D L U K U

**I.**

**Prihvaća se zahtjev obrta: STROJARSTVO "HORVAT PRODUCTION"- Ervin Horvat**, Ludbreg, Gospodarska ulica 6, OIB:43918191055, **za produljenje roka za ishođenje pravomoćnog akta o građenju gospodarskog objekta (objekata)** na nekretnini upisanoj u zk.ul.br. 2975 k.o. Ludbreg, i to: čkbr. 2032/12 – oranica u Koprivničkoj ulici od 3162 m2.

**Rok za ishođenje pravomoćnog akta o građenju** koji u članku 5. Ugovora o kupoprodaji od 22.10.2019. (KLASA:944-01/18-01/08**,** URBROJ:2186/18-01/1-19-20), sklopljenog između Grada Ludbrega kao prodavatelja i predmetnog obrta kao kupca, iznosi 1 (jednu) godinu od dana sklapanja predmetnog Ugovora, produljuje se i iznosi 2 (dvije) godine od dana sklapanja Ugovora o kupoprodaji, tako da rok za ishođenje pravomoćnog akta o građenju završava 22.10.2021. g.

**II.**

Nakon stupanja na snagu ove Odluke, ugovorne strane iz točke I. ove Odluke sklopiti će Aneks Ugovora o kupoprodaji od 22.10.2019., u kojemu će se utvrditi da je kupac dužan ishoditi pravomoćni akt o građenju gospodarskog objekta (objekata) na nekretninama iz članka 1. Ugovora o kupoprodaji, u roku od 2 (dvije) godine od dana sklapanja Ugovora, dok sve ostale odredbe predmetnog Ugovora ostaju na snazi.

**III.**

Zahtjev navedenog obrta za produljenje roka za ishođenje pravomoćnog akta o građenju za izgradnju gospodarskog objekta (objekata), prihvaća se s obzirom da je podnositelj zahtjeva, kao kupac zemljišta u vlasništvu Grada Ludbrega, u cijelosti ispunio ugovornu obvezu u pogledu isplate kupoprodajne cijene utvrđene u članku 3. Ugovora o kupoprodaji, te da se pandemija uzrokovana virusom COVID-19, nepovoljno odrazila na poslovanje društva uzrokujući smanjeni obujam poslova i zastoje u raznim procesima poslovanja, činjenice da je obrt dana 22.01.2021. pokrenuo postupak za utvrđivanje posebnih uvjeta i uvjeta priključenja radi izrade glavnog projekta, pa je opravdano produljenje roka za ishođenje građevinske dozvole.

**IV.**

Ova Odluka stupa na snagu danom donošenja.

**Predsjednik**

**Gradskog vijeća**

Antun Šimić